نذیر احمد قاسمی

نذیر احمد قاسمی (پیدائش 20 جون 1964) ایک کشمیری سنی عالم، فقیہ اور دار العلوم رحیمیہ کے صدر مفتی ہیں۔

سوانح 
نذیر احمد قاسمی کی پیدائش20 جون 1964 کو بنجواہ ، کشتواڑ میں ہوئی۔ انہوں نے مدرسہ اصغریہ دیوبند سے حفظ قرآن کیا اور عربی زبان کی ابتدائی کتابیں مدرسہ خادم العلوم مظفرنگر میں پڑھی۔ انہوں نے 1404 ہجری میں دارالعلوم دیوبند سے درس نظامی میں تکمیل کی سند حاصل کی اور پھر مزید ایک سال افتاء کی پڑھائی کی۔ اس کے بعد انہوں نے امارت شرعیہ پٹنہ سے قضاء میں تخصص کیا۔ ان کے اساتذہ میں عبد الحق اعظمی،سعید احمد پالنپوری اور ریاست علی بجنوری وغیرہ شامل ہیں۔

تعلیم سے فراغت کے بعد، نذیر احمد قاسمی نے دار العلوم رحیمیہ میں پڑھانا شروع کیا۔  رحیمیہ میں وہ صدر مفتی کے منصب پر فائز ہیں۔ وہ آل انڈیا مسلم پرسنل لا بورڈ کے تاسیسی رکن اور مجلسِ فقہی جموں و کشمیر کے جنرل سیکریٹری ہیں۔ نذیر احمد قاسمی کے فقہی مسائل کشمیر عظمی کے ہر جمعہ والے ایڈیشن میں شایع ہوتے ہیں۔

تصانیف 
نذیر احمد قاسمی کی تصانیف درج ذیل ہیں:
 مرزا قادیانی کے جھوٹ
 مرزا قادیانی نہ مہدی نہ مسیح
 مرزائیت کا رد : اصول اور بحث
 اسلام اور ایڈز سے تحفظ کا طریقہ

حوالہ جات

کتابیات

بیرونی روابط 
 کتاب و سنت سے مسائل کا حل ، 31 مئی 2019 ایشیو، کشمیر عظمی

بقید حیات شخصیات
دیوبندی شخصیات
ضلع کشتواڑ کی شخصیات
دار العلوم دیوبند کے فضلا
ویکی ڈیٹا سے مطابقت رکھنے والی مختصر تفصیل